જગન્નાથજી મંદિરના મહંત દિલીપદાસજી મહારાજ અને ટ્રસ્ટી મહેન્દ્રભાઈ ઝાએ જણાવ્યું કે, ભંડારાનાં દિવસે આ વખતે મોટી સંખ્યામાં સાધુ-સંતો આવી રહ્યાં છે. જે અંતર્ગત અખિલ ભારતીય અખાડા પરિષદના અધ્યક્ષ નરેન્દ્રગિરિજી મહારાજ, મહામંત્રી મહંત હરિગિરિજી મહારાજ, વૈષ્ણવ અખાડાના ત્રણેય શ્રી મહંત, મંગલ પીઠાધીશ્વર ટીલા ગદ્દાચાર્ય સ્વામી માધવાચાર્યજી મહારાજ, જગદગુરુ અયોધ્યાચાર્યજી મહારાજ-નરસિંહધામ, હરિદ્વારનો સમાવેશ થાય છે. આ ઉપરાંત, જ્યારે ભંડારા તથા રથયાત્રામાં ભાગ લેવા માટે ૨,૫૦૦ જેટલા સાધુ-સંતો ગુજરા-સૌરાષ્ટ્ર ઉપરાંત હરિદ્વાર, અયોધ્યા, વૃંદાવન, નાશિક, ઉજ્જૈન, જગન્નાથપુરી સહિતના સ્થાનોએથી પધારશે.